# SR-71

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
"הציפור השחורה" של חיל האוויר האמריקני (דגם עם תא טייס נוסף)

SR-71 הוא מטוס ריגול אמריקני מתוצרת חברת לוקהיד מרטין, ונודע בכינוי "הציפור השחורה" (מאנגלית: Blackbird), בשל צורתו. המטוס טס לראשונה בשנת 1964, והיה מטוס הריגול המהיר בעולם. מהירותו המירבית 3,200 קמ"ש וגובה מבצעי של 24 ק"מ. המטוס אוחז בשיא המהירות למטוס סילון סדרתי מאוייש: מהירות שיא של 3,529 קמ"ש אליה הגיע בלילה שבין ה-27 ל-28 ביולי 1976.

## [עריכה] היסטוריה

המטוס פותח בחברת לוקהיד, בחטיבת מחקר סודית שנקראת "מפעל הבואשים" הפועלת מאז שנות ה-40 של המאה ה-20. בראש החטיבה עמד קלרנס "קלי" ג'ונסון. במהלך הפיתוח ושנות פעילותו הראשונות המטוס היה "מיזם שחור". מטרתו העיקרית של המטוס הייתה צילום מתקנים סובייטים לאחר גל ראשון של מתקפה גרעינית (מדובר על ימי המלחמה הקרה). בפועל, הוא ביצע טיסות מודיעין רבות מעל אזורים עויינים כמו רוסיה. המטוס פותח ממטוס A-12 אוקסקרט הסודי. ממנו הוא לקח את צורת הגוף הייחודית.
תקופת השירות של המטוס נמשכה עד שנת 1990, אז הוצא משירות. בטענה כי תפעולו יקר ולוויני ריגול, יכולים להוות תחליף. ואומנם, המטוס הוצא משירות, מרבית המטוסים נמסרו למוזאוני תעופה בארצות הברית ומספר מטוסים נמסרו לנאס"א למטרות ניסויים. אך לאחר מכן, בשנת 1997 חזרו שוב שלושה מטוסים לשירות לאור לקחי מלחמת המפרץ. חיל האוויר האמריקני התנגד לחזרתו בטענה כי הוא יקר לשימוש, גם נשיא ארצות הברית לשעבר, ביל קלינטון, הטיל וטו על ההחלטה להחזירו. אך ביהמ"ש קבע כי בכל זאת יש להחזירו. חיל האוויר המשיך להתנגד וטען שמטוסי U-2 הזולים יותר, לווינים ומערכות אחרות מסוגלים לבצע את עבודתו. כאשר הכוונה ב"מערכות אחרות" היא כנראה למטוס סודי פעיל שנועד להחליפו. הציפור השחורה הוצאה משירות מספר פעמים וחזרה אליו לפרקי זמן קצרים, טרם הוצאה שוב.
מחליפים - בשנות השמונים ניסו לתכנן ב"מפעל הבואשים" כלי טיס חמקני שיחליף את הציפור השחורה. בפועל, התוצר היה המל"ט Q קווארץ. אך עקב מחירו הגבוה (כנראה כחצי מליארד דולר ליחידה.), הפרויקט בוטל בתחילת שנות התשעים, אך מלטי"ם נוספים פותחו ממל"ט Q. הציפור השחורה הוצאה משירות לפני מלחמת המפרץ, כנראה מתוך מחשבה, שאחד מהכלים החדישים שפותחו יוכלו להוות תחליף (מה שלא קרה בפועל, כפי הנראה). ע"פ הערכות מומחים, נמשכים פרויקטים של פיתוח כלי טיס מתוחכמים, בהם מלטי"ם בעלי יכולת התקפית (כדוגמת מל"ט ה- RQ-1 פרדטור) שיהוו חלופה לציפור השחורה.

## [עריכה] תכונות

- מהירות - הציפור השחורה הייתה מתקדמת מאוד ביחס לזמנה. למעשה, גם היום, הכלים המאויישים שיותר מהירים ממנה הם רק מטוסי הניסוי X-15 ,מעבורות החלל, מטוס היפר X של NASA, ומספר כלים סודיים כגון מטוס ה-Aurora שאת קיומו הממשל האמריקאי מכחיש בכל הזדמנות.
- גובה טיסה - שמונים אלף רגל. המטוס הסתמך על גובה הטיסה הרב, ומהירותו כדי לחמוק מאיומי הנ"מ. גובה השיא אליו הגיע היה 25,929 מטר.
- בדומה לכל מטוס ריגול אחר, גם לציפור השחורה מערכות ריגול מתקדמות (חיישנים ומצלמות). אבל, למטוס הריגול U-2, יש מיכשור ריגול מתקדם יותר. ולכן, כאשר אין צורך במהירות גבוהה, משתמשים במטוס U-2 (מה עוד, שהפעלתו זולה יותר, ומשך השהייה שלו גדול יותר).

## [עריכה] לקריאה נוספת

- בטאון חיל האוויר, גליון 130, תיקים באפילה מכיוון שהנושאים עדין מסווגים, ישנן סתירות קלות בין גליונות שונים של בטאון חיל האוויר
- בטאון חיל האוויר, גליון 126, שובו של ה-Q?
- בטאון חיל האוויר, גליון 122, ארצות הברית: יש לנו מטוס ריגול סודי
- בטאון חיל האוויר, גליון 138, אופס, נמחק עוד מיליארד

מקור: http://he.wikipedia.org../../../s/r/-/SR-71_8b89.html

קטגוריה: מטוסים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Suomi
- Français
- Magyar
- Italiano
- 日本語
- Lietuvių
- Nederlands
- Polski
- Português
- Русский
- Svenska
- 中文